open-index/open-wikipedia-markdown huggingface dataset:
Ja til EF

**Ja til EF** ble stiftet i februar 1972, etter at resultatet av forhandlingene om norsk medlemskap i EF lå klare.  

Organisasjonen brukte mange av de samme arbeidsmetodene som Folkebevegelsen mot EEC &ndash; det ble vervet medlemmer, arrangert folkemøter, laget opprop og spredd materiell. Det halve året organisasjonen var i arbeid, hadde den nærmere 1500 «stands» over hele landet med frivillig mannskap som delte ut flygeblader og jakkemerker, og den opplevde at ja-siden fikk en god fremgang på meningsmålingene. 

Formannen for organisasjonen var arbeiderpartiveteranen Reidar Carlsen. Han ble valgt våren 1972 etter at Einar Gerhardsen hadde sagt nei til å engasjere seg aktivt i EF-striden. Nestleder og daglig leder var Ola H. Metliaas.

Ja-bevegelsene fikk penger fra næringslivet. Denne organisasjonen fikk også støtte av staten på lik linje med folkebevegelsen mot EF til informasjonsarbeid. 

## Se også
* Europabevegelsen
* Europeisk Ungdom
* Folkeavstemningen om Norges tilslutning til EF 1972

## Litteratur
* Berge Furre: *Norsk historie 1914-2000*  Det Norske Samlaget 1999  
* Edvard Bull / Knut Mykland: *Norges historie – Norge i den rike verden*  J. W. Cappelens forlag 1979 
* Yngvar Ustvedt *Overflod og opprør – Det skjedde i Norge bind 3 1961-72* Gyldendal Norsk Forlag AS 1981 

## Referanser


## Eksterne lenker
*Ja til EF-aksjonen i Sør-Trøndelags privatarkiv finnes ved NTNU Universitetsbiblioteket
Centre College

**Centre College** er et privat, kristent universitet i Danville i delstaten Kentucky, USA. Det ble opprettet i 1819 og er et *[[Liberal Arts]]*-college.

Ved universitetet var det 1&nbsp;147 studenter og 133 vitenskapelig ansatte i 2006, og samme året var skolepengene 33&nbsp;000 amerikanske dollar for studenter folkeregistrert i USA. Studiene gis opp til bachelorgradsnivå.

## Rangeringer
*[[U.S. News & World Report]]* rangerte Centre College som nummer 45 blant liberal arts-collegene i USA i 2015, *[[Forbes]]* plasserte det på 89.-plass blant alle colleger i USA mens *[[Washington Monthly]]* rangerte det som nr. 18 av amerikanske liberal arts-colleger i 2014.

Centre College var ikke å finne blant de 500 beste universitetene i verden i Times Higher Education World University Rankings 2014-2015, i QS World University Rankings for 2014 eller i Academic Ranking of World Universities (Shanghai-rankingen) for 2014.

## Referanser


## Eksterne lenker
*
Storetveit

**Storetveit**, eller **Storetvedt** som det opprinnelig ble skrevet, er et boligstrøk i Fana bydel i Bergen, mellom Fantoft, Minde Fjøsanger og Paradis. 

Storetveit var opprinnelig en bergensk storgård, i drift frem til lenge etter andre verdenskrig. Gårdsbygningen mot Storetveitmarkene ble revet på slutten av 1980-tallet. På tomten ble i 1991 oppført Storetveitgården eldresenter (arkitekt Einar Vaardal-Lunde), med adresse Lindealléen 7. Senteret omfatter 40 serviceleiligheter. De øvrige tidligere driftsbygningene på gården nyttes til butikkdrift, legekontor, dyreklinikk og verksted. Det staselige hovedhuset er privat bolighus. Omlandet er stort sett bebygget og gjort til villastrøk, bortsett fra et område sør for gårdshuset, som har blitt til parkområde, under navnet Storetveitmarken. Sør på Storetveitmarken ligger Storetveit skole. Området nord for gården er heller ikke bebygget, men statusen for dette området er under diskusjon, da det presses sterkt for bebyggelse her også. Nordøst for gården ligger Tveitevannet, et kjent landemerke sør for Bergen.

Storetveit utgjør også et kirkesogn sør for Bergen, rundt Storetveit kirke som ligger like ved det gamle gårdsbygget. Kirken er tegnet av arkitekt Ole Landmark.

Storetveit grunnkrets hadde 891 innbyggere 1. januar 2014 og et areal på 0,55 km². Denne inkluderer også østlige deler av Fjøsanger.
Cedarville University

** Cedarville University ** er et privat, kristent universitet i Cedarville i delstaten Ohio, USA. Det ble opprettet i 1887.

Ved universitetet var det 3&nbsp;112 studenter og 262 vitenskapelig ansatte i 2006, og samme året var skolepengene US$ 19&nbsp;800 for studenter folkeregistrert i USA. Studiene gis opp til mastergradsnivå.

## Eksterne lenker
*
Stølsnostinden

**Stølsnostinden** er et fjell med flere topper vest i Jotunheimen, i Årdal kommune i Sogn og Fjordane. Den høyeste er den vestre toppen,  meter over havet. Den nest høyeste har ikke noe eget offisielt navn, men benevnes stedvis som *Stølsnostinden Midtre*. Den ligger like øst for den høyeste, og når 2001 meter over havet.

## Se også
* Liste over Norges høyeste fjell
* Liste over fjell i Skandinavia

## Fotnoter



## Referanser
Jelsafjorden

**Jelsafjorden** er en fjordarm av Nedstrandsfjorden og Boknafjorden på nordsiden av øyen Ombo mellom kommunene Finnøy og Suldal. I øst grenser fjorden og til Hjelmeland kommune.

Fjorden har innløp mellom Foldøy i nord og Jørstadvågen på Ombo i sør og går så østover til den deler seg i tre. Videre østover fortsetter Jelsafjorden frem som Erfjorden og Tyssefjorden og fra innløpet til Erfjorden går to fjorder i hver sin retning, en nordover og en sørover. Den sørlige av disse er Ombofjorden som går sørover til Hjelmelandsfjorden og den nordlige fjordarmen er Økstrafjorden. Selve Jelsafjorden er 10 kilometer lang, men inkludert Erfjorden og Tyssefjorden er den omtrent 25 kilometer lang. 

På nordsiden av fjorden ligger tettstedet Jelsa, som har gitt navn til fjorden. 

## Referanser
Chaminade University of Honolulu

**Chaminade University** er et privat katolsk universitet i Honolulu i delstaten Hawaii, USA. Det ble opprettet i 1955. Det er et typisk *Liberal Arts*-college som rangeres meget høyt i USA.

Det er oppkalt etter den franske katolske geistlige William Joseph Chaminade, som unnslapp forfølgelsen av geistlige etter den franske revolusjonen.

Ved universitetet var det 1&nbsp;810 studenter og 131 vitenskapelig ansatte i 2006, og samme året var skolepengene 14&nbsp;960 dollar for studenter folkeregistrert i USA. Studiene gis opp til mastergradsnivå.

## Referanser


## Eksterne lenker
*
Ilovik

**Ilovik** er en øy i Adriaterhavet utenfor kysten av Kroatia. Den ligger nord i landet, i fylket Primorje-Gorski Kotar, sør for øya Losinj ved siden av øya Sveti Petar. Sundet mellom øyene og Losinj kalles Illovacka vrata.

Det er bare en landsby på øya, og den kalles også Ilovik. Det bodde om lag 100 mennesker der i 2001. Øya er på 5,8 km², og kystlinjen er på rundt 15,4 km. Kystlinjen er lett tilgjengelig, og har mange isolerte viker. Den største vika med sandstrand er Paržine, som ligger sørøst på øya.

Mellom Ilovik og naboøya Sveti Petar går det et sund som er 2,5 km langt og 300 meter bredt. Havna på øya ligger godt skjermet for de fleste vindretninger, og er en populær ankringsplass på reiser mellom det nordlige og sørlige Adriaterhavet. På bare noen timer kan en nå øyene Istra, Krk, Rab, Pag og Kornati.

Øya er frodig og dekket med typisk middelhavsvegetasjon, som oleander i forskjellige farger, palmer og to hundre år gamle eukalyptustre. På grunn av det rike plantelivet blir øya av og til kalt *blomsterøya* (kroatisk: otok cvijeca).

## Historie
Havnen mellom Ilovik og Sv. Petar har siden antikken vært en trygg ankringsplass, og det var i dette området de første innbyggerne på øya slo seg ned.

De eldste sporene etter sivilisasjon på øya er fra den illyriske stammen *Liburni*. En kan også se spor etter antikke romerske bosettinger, en har blant annet funnet bygninger, mosaikk, mynter og en sarkofag. Det er også gjort arkeologiske funn under vann. Murene som omkranser dagens kirkegård går tilbake til 1000-tallet, de var da del av et Benediktiner-kloster.

På Sveti Petar kan en se restene av en borg fra 1600. Den ble oppført av venetianeren Filippo Pasqualigo for å forsvare området mot sjørøvere. De første kroatene kom til Ilovik på slutten av 1700-tallet fra Losinj, og dette markerte begynnelsen på det moderne Ilovik.

Det eldste nedskrevne navnet på øya er *Neumua Insulae* fra 1071. på 1200-tallet ble øya omtalt som *Sanctus Petrus de Nimbis* og senere *San Pietro dei Nembi*. Kroatiske innbyggere kaller den mindre øya Sveti Petar, og den største først *Tovarnjak* og til slutt Ilovik.

## Referanser


## Eksterne lenker
*
Tjøtafossen

**Tjøtafossen** er en foss i Briksdalen i Stryn kommune i Sogn og Fjordane. Den ligger i Tjøtaelva, ei lita sideelv til Briksdalselva i Oldenvassdraget. Fossen ligger like ved den kjente Briksdalsbreen og stuper ned mot bresjøen ved foten av breen. Fossen har relativt liten vannføring og er størst under snøsmeltingen om våren. 

## Se også
*Liste over norske fosser

## Eksterne lenker
* Tjøtafossen på World Waterfall Database
* Bilde av fossen
Champlain College

** Champlain College ** er et privat, ikke-kommersielt universitet i Burlington i delstaten Vermont, USA. Det ble opprettet i 1878.

Ved universitetet var det 2&nbsp;741 studenter og 256 vitenskapelig ansatte i 2006, og samme året var skolepengene US$ 22&nbsp;550 for studenter folkeregistrert i USA. Studiene gis opp til mastergradsnivå.

## Referanser


## Eksterne lenker
*
Tomiichi Murayama

**Tomiichi Murayama** (1924–2025) var en japansk politiker som var landets 81. statsminister i perioden mellom 30. juni 1994 og 11. januar 1996. 

Han var den første sosialistiske statsministeren i Japan på over femti år. Han er kjent for sin tale under markeringen av 50 år etter slutten av andre verdenskrig holdt den 15. august 1995, hvor han offentlig ba om unnskyldning for Japans handlinger begått under andre verdenskrig.

## Utmerkelser og hedersbevisninger
*  Storbånd av Paulowniablomstenes orden, 2006
*  Militær fortjenstmedalje for den andre kinesisk-japanske krig
* Kinas kommunistparti æret ham som «gammel venn av det kinesiske folk», 2021

## Galleri

Tomiichi Murayama Cabinet 19950808.jpg|Murayama og hans regjering i 1994.


## Fotnoter


## Referanser


## Eksterne lenker
* 
* 
*
Chatham University

** Chatham University ** er et privat, uavhengig og ikke-kommersielt universitet i Pittsburgh i delstaten Pennsylvania, USA. Det ble opprettet i 1869.

Ved universitetet var det 1&nbsp;590 studenter og 207 vitenskapelig ansatte i 2006, og samme året var skolepengene US$ 24&nbsp;808 for studenter folkeregistrert i USA. Studiene gis opp til doktorgradsnivå.

## Referanser


## Eksterne lenker
*
Lomseggje

**Lomseggje** (også skrevet **Lomseggi**) er et fjell på grensa mellom Lom og Skjåk kommuner i Innlandet, helt nordøst i Breheimen nasjonalpark. Toppen på  meter over havet heter **Storivilen**, og danner grensepunkt mellom kommunene.

## Se også
* Liste over Norges høyeste fjell
* Liste over fjell i Skandinavia

## Fotnoter



## Referanser
Tsutomu Hata

**Tsutomu Hata** (japansk: 羽田 孜, *Hata Tsutomu*; født 24. august 1935 i Tokyo, død 28. august 2017 samme sted) var en japansk politiker som var landets 80. statsminister, mellom 28. april til 30. juni 1994.

## Liv og virke
### Bakgrunn
Tsutomu Hata ble født i distriktet Ōta i Tokyo som sønn av politikeren Bushirō Hata, som allerede før annen verdenskrig hadde tilhørte den japanske riksdagen som representant for partiet Rikken Seiyūkai og i etterkrigstiden var representant for LDP (Ishii-fraksjonen).

Hata studerte ved Seijo-universitetet og arbeidet i et busselskap før han ble politiker.

### Politiker
Han ble først valgt til riksdagen fra en valgkrets i Nagano prefektur i 1969, og da han var formann av det liberaldemokratiske partiets valgsystemforskningskomité var han en forkjemper for politiske reformer, så som innføringen av énmannskretser i Japan.

Tsumotu Hata tilhørte Japans liberaldemokratiske parti og arbeidet seg opp til nasjonalt nivå – han var blant annet landbruksminister og finansminister –helt til han forlot partiet i 1993 til fordel for Shinseitō («fornyingspartiet») sammen med Ichirō Ozawa og andre representanter. Dette partiet ble en del av Morihiro Hosokawas antifraksjon mot regjeringen ledet av LDP samme år. Hata fikk deretter posten som utenriksminister i kabinettet ledet av Hosokawa.

**Statsminister:** Den 28. april 1994 gikk Hosokawa av, slik at Hata ble statsminister. Rett etter dette forlot Japans sosialistiske parti regjeringskoallisjonen i riksdagen, og istedenfor å risikere undertall gikk Hata av i slutten av juni til fordel for Tomiichi Murayama.

Hata ble deretter med i partiet Shinshinto og dannet senere Taiyotō («solpartiet») og Partiet for godt styresett. I 1998 gikk dette partiet inn i Det demokratiske parti, der Hata spilte en viktig rolle.

Hata er også kjent for å ha gått i kortermede dressjakker om sommeren på jobben, i et forsøk på å få folk til å spare strøm. Han var en av de få japanske politikerne som snakket offentlig om at Japan burde be om unnskyldning for sin militaristiske fortid og for Nanjingmassakren i 1937.

Hata trakk seg fra politikken i 2012, og døde den 28. august 2017 i sitt hjem i Tokyo av høy alder.

## Referanser
Christian Brothers University

** Christian Brothers University ** er et katolsk kristent universitet i Memphis i delstaten Tennessee, USA. Det ble opprettet i 1871.

Ved universitetet var det 1 776 studenter og 144 vitenskapelig ansatte i 2006, og samme året var skolepengene US$ 20&nbsp;080 for studenter folkeregistrert i USA. Studiene gis opp til doktorgradsnivå.

## Referanser


## Eksterne lenker
*
Christopher Newport University

** Christopher Newport University ** er et privat, kristent universitet i Newport News i delstaten Virginia, USA. Det ble opprettet i 1960. Fagkretsen omfatter økonomi- og ledelsesstudier, IT-fag og ulike andre høyere gradsstudier.

Ved universitetet var det 4&nbsp;793 studenter og 334 vitenskapelig ansatte i 2006, og samme året var skolepengene US$ 9&nbsp;106 for studenter folkeregistrert i delstaten. Studenttallet var steget til 4&nbsp;884 studenter i høstsemesteret 2008. Studiene gis opp til mastergradsnivå.

## Referanser


## Eksterne lenker
*
Citadel

**Citadel** kan sikte til:

* Citadell, den innerste kjernen i en festning  eller en befestet by
** Hanois citadell i Vietnam
** Staverns Fort på Citadelløya i Vestfold
* The Military College of South Carolina, en militær høyskole i USA
* Slaget ved Kursk, Operation Citadel var det engelske kodenavnet på tyskernes offensiv
* Citadels (spill), et kortspill  hvor handlingen er lagt til middelalderen
The Military College of South Carolina

**The Citadel, The Military College of South Carolina** er en delstatseid, militær høyskole i Charleston i delstaten Sør-Carolina i USA. Det ble opprettet i 1842.

The Citadel er et såkalt ''senior military college'' som gir sivil høyskoleutdanning kombinert med Reserve Officers' Training Corps (ROTC). Studentene går i uniform i skoletiden. Kvinner ble ikke opptatt ved høyskolen før etter år 2000, og dette møtte store protester fra skolens ansatte og mannlige studenter.

Det gis allmenne høyskoleutdanninger opp til mastergradsnivå, med kombinasjon av militære fagdisipliner og fysisk fostring. Skolen praktiserer meget streng disiplin på og utenfor campus.

Ved høyskolen var det 3 386 studenter og 157 vitenskapelig ansatte i 2006, og samme året var skolepengene US$ 9&nbsp;106 for studenter folkeregistrert i delstaten.

## Eksterne lenker
*
Veslegjuvfossen

**Veslegjuvfossen** er en foss i Bøverdalen i Lom kommune i Innlandet. Den ligger i elva Veslgjuva, ei sideelv til Bøvri. Den er den høyeste fossen i Innlandet, med en total fallhøyde på 440&nbsp;meter. Det største enkeltfallet er på 125&nbsp;meter.

## Se også
*Liste over norske fosser

## Eksterne lenker
* Veslegjuvfossen på World Waterfall Database
Kotka

**Kotka** er en by og kommune i landskapet Kymmenedalen i Finland. Byen fikk bystatus i 1878. Kommunen er enspråklig finsk. Kotka hadde .

Byen er den største i denne regionen, som er kjent for papir-, cellulose- og sagbruksindustri. Byen ligger ved munningen av Kymmene älv i Finskebukta og er en viktig havneby.

Flere norske firma etablerte sagbruk i dette område i siste halvdel av 1800-tallet. Hans Gutzeit fra Fredrikstad og det Elverum-baserte Hallabolaget var de største. Sammen med Gutzeit flyttet rundt hundre norske familier til Kotka, og deres etterkommere bor fortsatt i byen. Opphavelig norske etternavn er ikke uvanlige i byen, men de er ofte forfinsket.

Byen hadde frem til slutten av 1800-tallet en svenskspråklig majoritet, i løpet av siste del av 1800-tallet kom finskspråklige i flertall. I 1902 gikk byen offisielt fra å ha svenskspråklig administrasjon til å ha tospråklig. Allerede i 1906 ble finsk innført som eneste offisielle administrasjonsspråk. I dag er rundt 1 % av byens innbyggere svenskspråklige.

## Bilder

Enso-Gutzeitin Kotkan tehtaiden konttorirakennus 1.jpg|Enso-Gutzeits kontorbygning i Kotka
Kotkan kirkko.jpg|Kotka kirke
Fort Slava 1.jpg|Fort Slava på Svensksund fort
Langinkosken kalastusmaja 1.jpg|Langinkoski fiskestua ble besøkt av Aleksander III av Russland 
Jokipuisto 1.jpg|Jokipuisto park

Kymin kirkko 1.jpg|Kymi kirke 
 

## Referanser
Zebra (batteri)

**Zebra Batteri** er et type batteri med nikkel og natriumklorid, og var produsert i Sør-Afrika. Batteriene er nå produsert av MES-DEA i Sveits.  ZEBRA står for *Zero Emission Battery Research Activity*. Biler av merkene Think, Smith og Fiat kjører rundt med ZEBRA-batterier.
Rembesdalsfossen

**Rembesdalsfossen** er en foss i elva Sima i Simadalen i Eidfjord kommune i Hordaland. Den ligger tvers over dalen fra den mer kjente Skykkjefossen. 

Fossen er utbygd til kraftproduksjon i Sima kraftverk. Det er bygget en dam ved utløpet fra Rembesdalsvatn like oppstrøms fra fossen, som nå stort sett alltid er tørrlagt.

## Se også
*Liste over norske fosser

## Eksterne lenker
* Rembesdalsfossen på World Waterfall Database
* Gammelt bilde av fossen
Klimaanlegg

**Klimaanlegg**, **komfortkjøling**, **luftkondisjonering** (fornorsket fra det engelske *air conditioning*), **klimakontroll** eller **klimastyring** betegner et anlegg som endrer på lufts egenskaper, hovedsakelig dens fuktighet og temperatur, i avgrensende rom for å gi en ønsket, termisk komfort. I utvidet betydning refererer termen til alle former for kjøling, oppvarming, ventilasjon, luftfiltrering eller disinfeksjon som modifiserer luft. Komfortkjøling brukes gjerne for kjøling av oppholdsrom for mennesker og dyr til en behagelig temperatur. 

Klimaanlegg brukes som betegnelse på installasjoner, systemer eller mekanismer som er laget for å stabilisere lufttemperaturen og den relative fuktigheten i en definert, avgrenset og lukket område. Det kan både kjøle og varme – avhengig av behovet til enhver tid. Klimaanlegg er i vanlig bruk i bygninger og biler og har til oppgave å forhindre at luften blir for tørr, fuktig, kald eller varm, avhengig av klimatiske forhold.

## Historie
Konseptuelt er anvendelsen av klimaanlegg kjent fra Romerriket, der vann ble ledet gjennom veggene på enkelte hus for å kjøle dem. Lignende teknikker i middelalderske Persia tok i bruk cisterner og vindtårn for å avkjøle bygninger i den varme delen av året.

Det første storskalaanlegg for elektrisk klimastyring ble oppfunnet og tatt i bruk av Willis Haviland Carrier i 1902.

## Regionale forskjeller
I Norge er dette mest kjent i form av *bilkjøling* og *butikkjøling* på varme sommerdager. Etter at varmepumper er blitt vanlige i Norge har det også blitt vanlig med komfortkjøling i hjem som en innebygd funksjon i disse. De fleste varmepumper kan brukes som klimaanlegg.

I varmere deler av den industrelle verden har komfortkjøling vært svært vanlig fra tidligere av, og utgjør en stor andel av verdens forbruk av energi.

## Energisparing
Innenfor luftnedkjøling i private hjem (airconditioning) har over tid betydelige teknologiforbedringer funnet sted, denne utvikling kan deles inn i to faser. Første fasen fra 1960 og fram til 1980 ble innsatsen rettet inn mot å redusere produksjonskostnadene. Prisene på anleggene sank, og markedet ekspanderte ettersom flere fikk råd til å installere dem. Men anleggene var like energikrevende som før. Andre fasen etter 1980 endret teknologiutviklingen sin karakter, der de nye teknologiene ble mer og mer energisparende. Derimot skjedde det lite på kostnadssiden, prisen falt ikke ytterligere. Energipriser steg betydelig i denne fasen. Det gjorde det særlig lønnsomt å framstille anlegg med lavt energiforbruk. Da energikostnadene gikk ned for brukerene, var de villige til å betale desto mer for produktet. Så produsentene slo om til å produsere dyrere og mer effektive, energisparende Luftnedkjølingsanlegg.

## Se også
*Varmepumpe
*Luftavfukter

## Referanser
Erik Palmstierna

**Erik Palmstierna** (født 10. november 1877 i Stockholm, død 22. oktober 1959 i Firenze) var en svensk friherre, sjøoffiser, diplomat og politiker (liberal inntil 1911, deretter sosialdemokrat). Han var sjøforsvarsminister 1917&ndash;1920, utenriksminister 1920 samt sendemann i London 1920&ndash;1937. Ettersom han til tross for sin høye byrd var sosialdemokrat, ble han kalt *Röde baronen* («Den røde baron»).

## Referanser
Erfjorden

**Erfjorden** er en fjordarm av Boknafjorden i Suldal og Hjelmeland kommune i Rogaland. Den er en fortsettelse av Jelsafjorden i vest og strekker seg 12 kilometer inn til Erfjord. Fra Erfjord fortsetter fjorden 4 kilometer videre nordover som Tyssefjorden, slik at den totale lengden blir 16 kilometer. 

Fjorden har innløp mellom Lygnes i Hjelmeland på sørsiden og Landsnes i Suldal på nordsiden. Nord for innløp ligger Økstrafjorden, mens Ombofjorden ligger i sørvest. Fire kilometer inn i fjorden strekker Bogsfjorden seg nordover til vestsiden av Erfjord. Et par kilometer lenger øst deler Erfjorden seg i flere deler. Nordover fortsetter fjorden videre som Erfjorden og i øst stikker Kilaneset ut i fjorden. På nordsiden av neset ligger Kilavågen, mens Midtvågen ligger på sørsiden. Eidavågen er en bukt som går sørover. Fra bunnen av Eidavågen er det bare et 750 meter bredt eid over til nordsiden av Jøsenfjorden.

Den nordgående delen av Erfjorden går inn til bygden Erfjord, som nå ligger på vestsiden av fjorden.  Erfjord ligger på et smalt eid, som bare er 250 meter bredt på det smaleste. Vest for Erfjord ligger enden av Bogsfjorden. På østsida av Erfjorden ligger tettstedet Hålandsosen. Rett nord for Hålandsosen ligger Hålandssundet der Riksveg 13 krysser fjorden på Erfjord bru. Sundet markerer også innløpet til Tyssefjorden som ender opp ved grenden Tysse. Tyssefjorden er smal med bratte fjordsider på begge sider. På østsiden stiger fjordsiden nesten 600 meter rett opp til Sørhusheia (595 moh). 

## Referanser
Laboratorium

Et **laboratorium** er et arbeidsrom eller en bygning som blir brukt til å drive med vitenskapelige undersøkelser, tekniske eller medisinske analyser, eksperimentering og måling under kontrollerte forhold. Et medisinsk laboratorium er en medisinsk institusjon som er spesialistert til å utføre analyser av tilsendte prøver. Ordet stammer fra latin *laborare* og betyr *å arbeide*. Innenfor eksperimentell psykologi arbeides det i en form for laboratorium. Laboratorier har ofte et stort utvalg av spesialisert utstyr.

Man finner laboratorier ved skoler, universiteter, forskningsinstitutter, i industrien og i militærvesenet. Begrepet er også brukt om en del rom som ikke blir brukt til strengt vitenskapelig arbeid, men hvor prosesser eller utstyr ligner på dem brukt i vitenskapelige laboratorier. 
## Referanser
Senior military colleges

**Senior military college** er betegnelsen på seks offentlig eide høyskoler i USA hvor det gis en kombinasjon av sivil høyskoleutdanning opp til mastergradsnivå, og militært reserveoffiserskurs (ROTC). Tre av høyskolene er separate, mens tre er integrerte på campus til alminnelige, sivile universiteter (Norwich Texas A&M, VPISU).

De seks høyskolene som gir denne kombinasjonsutdanningen er:
*University of North Georgia; Dahlonega, Georgia
*Norwich University; Northfield, Vermont
*Texas A&M University; College Station, Texas
*The Citadel; Charleston, South Carolina
*Virginia Military Institute; Lexington, Virginia
*Virginia Polytechnic Institute and State University; Blacksburg, Virginia

Av disse har Texas A&M og Virginia Tech universitetsstatus, mens Norwich University er en privat utdanningsinstitusjon. 

Studentene innrulleres militært og bærer uniform i studietiden. Flere av skolene har streng disiplin på og utenfor campus – spesielt *The Citadel* er kjent for dette.
Klienten (film)

***Klienten*** er en amerikansk film fra 1994, regissert av Joel Schumacher. Filmen er basert på en bok ved samme navn av John Grisham og er en triller fra advokat-miljøet. Tommy Lee Jones og Susan Sarandon har rollene som henholdsvis statsanklager (antagonisten) og forsvarer (protagonist), mens Brad Renfro debuterte som klienten (hovedkarakteren). 

## Plottet
Filmen handler om 11 år gamle Mark Sway (Brad Renfro) som blir vitne til at Jerome Clifford, en korrupt mafiaadvokat, begår selvmord. Før Clifford skyter seg selv forteller han Mark at gangsteren Barry Muldano har drept senator Boyd Boyette og hvor liket av Boyette er gjemt. Snart kommer både mafiaen og FBI på sporet av Mark, og den ambisiøse statsanklageren "Pastor" Roy Foltrigg (Tommy Lee Jones) presser Mark hardt på at Mark skal fortelle det han vet. Samtidig truer mafiaen med å drepe Mark, hans mor og hans lillebror hvis Mark avslører det han vet om mordet på Boyette. I et forsøk på å beskytte seg selv og familien sin, engasjerer Mark advokaten Reggie Love (Susan Sarandon) som sin advokat. 

## I rollene
*Susan Sarandon – Reggie Love 
*Tommy Lee Jones – Roy Foltrigg
*Brad Renfro – Mark Sway 
*Mary-Louise Parker – Dianne Sway 
*Anthony LaPaglia – Barry Muldano 
*Anthony Edwards – Clint Von Hooser 
*Ossie Davis – Harry Roosevelt 
*Bradley Whitford – Thomas Fink 
*Anthony Heald – Trumann 
*William H. Macy – doktor Greenway 
*Dan Castellaneta – Slick Moeller

## Om filmen
Filmen ble spilt inn i Mississippi, Memphis i Tennessee og New Orleans. Den ble meget godt mottatt av både kritikere og publikum. Sarandon ble nominert til en Oscar for beste kvinnelige hovedrolle og vant en BAFTA for samme rolle. Brad Renfo debuterte som skuespiller 12 år gammel i rollen som Mark Sway, og han døde i mars 2008 av en overdose heroin.

## Referanser


## Eksterne lenker
* 
* Omtale og anmeldelse av filmen på filmgrid.no
Virginia Military Institute

**Virginia Military Institute** (**VMI**) er en delstatseid, militær høyskole i Lexington i delstaten Virginia, USA. Det ble opprettet i 1839, og kalles ofte populært for «The West Point of the South» på grunn av sin viktige rolle under den amerikanske borgerkrigen. 

Skolen rangeres meget høyt blant USAs militære høyskoler, og høyt blant alle landets læresteder hva angår *Liberal Arts*-tilbudet.

VMI er det nest eldste av de seks såkalte Senior Military Colleges, som gir sivil høyskoleutdanning kombinert med reserveoffisersutdanning *(ROTC)*. Studentene går i uniform i skoletiden. Kvinner ble ikke opptatt ved høyskolen før etter 2000, som det siste lærestedet i USA, og endringen møtte protester fra skolens ansatte og mannlige studenter.

Det gis allmenne høyskoleutdanninger opp til bachelorgradsnivå, med kombinasjon av militære fagdisipliner og fysisk fostring. Skolen praktiserer meget streng disiplin på og utenfor campus.

Ved høyskolen var det 1&nbsp;362 studenter og 151 vitenskapelig ansatte i 2006, og samme året var skolepengene US$ 7&nbsp;609 for studenter folkeregistrert i delstaten. 

## Referanser


## Eksterne lenker
*
Gunnar Wingård

**Anders Gunnar Wingård** (født 1878 i Stockholm, død 7. oktober 1912 i samme by) var en svensk skuespiller.

Han ble først ansatt ved Hjalmar Selanders teatersällskap (1899–1901). Deretter ble han engasjert ved Svenska Teatern i Helsingfors i 1902, og i 1906 ble han ansatt hos teatersjef Albert Ranft, som en tid eide alle privateide teatre i Stockholm. Den første tiden hos Ranft spilte Wingård på Vasateatern. Siden gikk han over til et av Ranfts andre teatre, Svenska teatern i Stockholm.I 1908 giftet han seg med skuespilleren Harriet Bosse, som var skilt fra forfatteren August Strindberg. Sammen fikk de sønnen Bo, men ble skilt allerede i 1911. Året etter skilsmissen begikk Wingård selvmord.

Sønnen Bo G. Wingård var sjef for Norsk filminstitutt fra det ble etablert i 1955 og mange år fremover. Han døde i 1972.

## Referanser
Kvantiseringsstøy

**Kvantiseringsstøy** oppstår på grunn av koden som Analog-til-Digital-omformere, kalt ADC fra engelsk Analog to Digital Converter, gir fra seg. Støyen har omtrent samme amplituderverdi som verdien av det lavest-verdigste bitet i koden. Støyen er forskjellen mellom det analoge inngangssignalets verdi og verdien til koden som representerer den. Denne støyen er fullstendig forutsigbar i motsetning til støy generelt.

Jo færre bits ADCen bruker, jo kraftigere blir støyen, relativt  sett. Audioindustrien bestemte seg for at 16 bits er nok for at kvantiseringsstøyen skal være umerkelig i et musikk- eller talesignal. CD mediet bruker derfor 16 bits oppløsning til lagring av lyd. Støyen ligger ca. N*6 dB lavere enn signalet, der N er antall bits. CD-signaler har derfor ca. 96 dB signal-støyforhold.

Klangeksempler med opplest tekst (tyskspråklig) i 8, 4 og 1 bits oppløsning:

*Signal med 8 bits oppløsning, ca. -48 dB kvantiseringsstøy:
*: (Ockhams Rasiermesser av )
*Tekst: "Ockhams Rasiermesser bezeichnet das Sparsamkeitsprinzip in der Wissenschaft"
*:

*Signal med 4 bits oppløsning, ca. -24 dB kvantiseringsstøy:
*: 
*:
*Signal 1 med 1 bits oppløsning, ca. -6 dB kvantiseringsstøy:
*:
*:
Sveti Andrija

**Sveti Andrija** («St. Andreas»; italiensk: *Donzella*) er en øy i Adriaterhavet på kysten av Kroatia. Øya tilhører Elafitiøyene, og ligger ca. 11 km (6 nautiske mil) utenfor Dubrovnik. De nærmeste øyene er Lopud og Koločep i øst. Øya er 475 meter lang og 130 meter bred. Det ligger et fyr på øya.

## Eksterne lenker
*
Norwich University

** Norwich University ** er et privat, militært tilknyttet universitet i Northfield i delstaten Vermont, USA. Det ble grunnlagt av Alden Partridge i  1819, som *American Literary, Scientific and Military Academy*. Det ble det lærestedet i USA som først fikk status som såkalt Senior Military College – som det i dag er seks av i landet.

Norwich er det eldste av de seks såkalte Senior Military Colleges, som gir sivil høyskoleutdanning kombinert med reserveoffisersutdanning *(ROTC)*. Studentene går i uniform i skoletiden. Det gis allmenne høyskoleutdanninger opp til mastergradsnivå, med kombinasjon av militære fagdisipliner og fysisk fostring. Skolen praktiserer meget streng disiplin på og utenfor campus.

Ved høyskolen var det 2&nbsp;707 studenter og 272 vitenskapelig ansatte i 2006, og samme året var skolepengene US$ 22&nbsp;832 for studentene.

## Referanser


## Eksterne lenker
*
Morihiro Hosokawa

**Morihiro Hosokawa** (細川 護煕 *Hosokawa Morihiro*) (født 14. januar 1937 i Tokyo) er en japansk politiker som var landets 79. statsminister mellom 9. august 1993 og 28. april 1994. Han var den første statsministeren som ikke kom fra Japans liberaldemokratiske parti på 38 år. Under anklager om at han hadde misbrukt personlige midler på 1980-tallet ble Hosokawa tvunget til å gå av i 1994, kun åtte måneder etter at han fikk vervet. Hosokawa ble etterfulgt av Tsutomu Hata. 

Etter at han trakk seg tilbake fra politikken, ble han keramiker.

Han har senere markert seg i japansk offentlighet som en sterk motstander av atomkraft. 

## Referanser
Aino Taube

**Aino Taube** (født 11. juli 1912 i Espergærde i Danmark, død 3. juni 1990 i Stockholm i Sverige) var en svensk skuespiller.

Aino Taube ble utdannet ved Dramatens elevskola i perioden 1930&ndash;1932. Hun debuterte i filmen *Skepparkärlek* i 1931 og deltok siden i en lang rekke filmer helt frem til 1988. I 1981 fikk hun O'Neill-stipendiet.

## Filmografi (utvalg)
* 1931 – *Skepparkärlek*
* 1933 – *Augustas lilla felsteg*
* 1933 – *Fridolf i lejonkulan*
* 1934 – *[[Sången om den eldröda blomman (1934)|Sången om den eldröda blomman]]*
* 1935 – *Valborgsmässoafton*
* 1937 – *[[Sara lærer seg folkevett|Sara lär sig folkvett]]*
* 1940 – *Alle man på post*
* 1943 – *Tåg 56*
* 1946 – *Åsa-Hanna*
* 1952 – *För min heta ungdoms skull*
* 1956 – *Sista paret ut*
* 1978 – *[[Hedebyborna]]* (TV-serie)

## Familie
Aino Taube var datter av skuespilleren Mattias Taube. Hun giftet seg i 1940 med skuespilleren og filmregissøren Anders Henrikson (1896&ndash;1965). Hun var mor til skuespilleren Mathias Henrikson (1940&ndash;2005).

## Referanser


## Eksterne lenker
*
Kiichi Miyazawa

**Kiichi Miyazawa** (japansk: 宮澤 喜一; *Miyazawa Ki'ichi*) (født 8. oktober 1919 i Fukuyama, død 28. juni 2007 i Tokyo) var en japansk politiker som var Japans 78. statsminister i perioden mellom 5. november 1991 til 9. august 1993. Miyazawa ble født i Hiroshima prefektur og studerte juss ved Universitetet i Tokyo. Han fikk jobb i finansministeriet i 1942, og ble senere valgt inn i det øvre kammeret i Japans parlament, hvor han satt frem til han ble innvalgt i det lavere kammeret i 1967.

Miyazawa ble for en kort stund verdenskjent som et uskyldig offer i USA da den daværende amerikanske presidenten George H.W. Bush kastet opp i fanget hans under et statsbesøk i januar 1992. Miyazawa ble tvunget til å forlate sitt verv som statsminister i 1993 på grunn av et mistillitsforslag, og ble erstattet av Morihiro Hosokawa.

## Referanser
Skytjefossen

**Skytjefossen** (eller **Skykkjefossen**, ikke godkjent skrivemåte) er en foss i Simadalen i Eidfjord kommune i Hordaland. Den ligger i Skytjedalselva, ei sideelv til Sima. Den vertikale delen av fossen er et fall på 300 meter. Vannføringen i fossen ble redusert i forbindelse med utbyggingen av Sima kraftverk. Noen kilometer lenger opp i vassdraget ligger Skytjedalsfossen, som ofte forveksles med Skytjefossen.

Fossen blir ofte omtalt med feil høyde, trolig en sammenblanding av det maksimale høydepotensialet for vasskraftproduksjon til vassdraget som fossen er en del av.

## Se også
*Liste over norske fosser

## Referanser


## Eksterne lenker
* Skytjefossen på World Waterfall Database
* Bilde av fossen
* Gammelt bilde av fossen
Parikkala

**Parikkala** er en kommune i landskapet Södra Karelen i Finland. Den grenser til Russland og de finske kommunene Rautjärvi, Ruokolax, Nyslott og Kides. Kommunen er enspråklig finsk. Parikkala hadde .

Den 1. januar 2005 ble kommunene Saari og Uukuniemi slått sammen med Parikkala.

Kommunens beliggenhet har gjort at den gjennom historien har vært rammet av ulike grensedragninger, helt fra Nöteborgstraktaten i 1323 som dro grensen mellom Sverige og Novgorod i Finland og fram til fredsavtalene av 1947 etter andre verdenskrig, da en tredel av kommunens areal ble overført til Sovjetunionen.

Den finske ortodokse kirke har alltid stått sterkt i området.

Landbruk er den viktigste næringsveien, særlig meieridrift.
I Parikkala finnes det en skulpturpark med over 500 skulpturer lagd av Veijo Rönkkönen. 250 av skulpurene viser kunstneren selv, i ulike yogapositurer.

## Referanser




## Eksterne lenker
*
Fredrik Ström

**Fredrik Ström** (født 10. juli 1880, død 23. november 1948) var en svensk politiker, forfatter og redaktør. Han var medlem av Riksdagen 1916&ndash;1921 og 1930&ndash;1938.

Fredrik Ström kom fra Simlångsdalen i nærheten av Halmstad, og flyttet senere til Göteborg. Her ble han kjent med Zeth Höglund. De to utviklet et livslangt vennskap og et nært politisk samarbeid.

Politisk tilhørte Ström venstreopposisjonen innenfor Sveriges socialdemokratiska arbetareparti og ble utestengt fra partiet ved splittelsen i 1917. Samme år ble han kjent med Lenin, som var på gjennomreise i Stockholm på vei til Russland, og ble sammen med Zeth Höglund en av grunnleggerne av Sveriges Kommunistiska Parti. Han var også aktiv i kommunistinternasjonalen, men vendte senere tilbake til sosialdemokratiet, idet han sto kritisk overfor den stalinistiske utviklingen i Sovjetunionen. Som sosialdemokrat ble han riksdagsmann i 1930. Han var redaktør for Social-Demokraten 1932&ndash;1936.

Han skrev også en digert biografisk verk om sin nære venn og partikamerat Kata Dalström, en kvinnelig agitator og pionér innenfor arbeiderbevegelsen i Sverige: *Kata Dalströms liv, öden och äventyr i kampen mot herremakten.* (1930).

## Referanser
Social-Demokraten (Sverige)

***Social-Demokraten*** var en sosialdemokratisk dagsavis som ble utgitt i Stockholm 1884&ndash;1944. Den ble fortsatt frem til 1958 under navnet *Morgon-Tidningen*. Avisen var grunnlagt av August Palm.

## Sjefredaktører
*August Palm (1885–1886)
*Hjalmar Branting (1886-1892, 1896-1908, 1911-1917)
*C.N. Carleson (1908-1910
*G. Gerhard Magnusson (1908–1912)
*Per Albin Hansson (1917-1921, 1923-1924)
*Gustav Möller (1921–1924)
*Arthur Engberg (1924–1932)
*Fredrik Ström (1932–1936)
*Zeth Höglund (1936–1940)
*Bernhard Greitz (1940–1942)
*Richard Lindström (1940–1944)
*Gösta Elfving (1944–1957)
*Karl Fredriksson (1957–1958)
Austerkrokfossen

**Austerkrokfossen**, også kalt **Austrekrågforsen** eller **Austerkrågforsen**, er en foss i Sørfold kommune i Nordland. Den ligger i Austerkrågelva øst for Andkilvatnet. Den er den høyeste fossen i Nordland, og den nest høyeste i Nord-Norge, med en fallhøyde på 257&nbsp;meter. Etter at Siso kraftverk ble satt i drift i 1968 er vannføringen i fossen sterkt redusert.

## Se også
*Liste over norske fosser

## Eksterne lenker
* Austrekrågforsen på World Waterfall Database
H-40

**H-40** er en type kjølbåt, det vil si mindre seilbåt med kjøl, som ble konstruert i 2006 av den finske seilbåtkonstruktøren Hans Groop (1932–). Den første båten ble sjøsatt i Lysekil i mai 2007. Båten er relativ smal i forhold til lengden.

Båten ble laget siden en gruppe H-35 seilere ønsket seg en større båt, men ikke fant en som tilfredsstilte kravene. 

## Konstruksjon
Skrog og dekk er bygget i glassfibersandwich med balsa som distansemateriale. I ytterskiktet er det brukt isopolyester for å minke risiko for osmose. Skottene er laminert til både skrog og dekk og skroget har langsgående bunnstokker. I baugen er det et vanntett kollisjonsskott.

Finnekjølen er i bly med en L-bulb. Roret har skeg.

Riggen er av brøkdelstype og to sett vinklede salingshorn og rigges med maksimalt 105&nbsp;% fokk. Et evt rullesystem til fokken kan plasseres under dekk.

## Innredning
Siden kokpiten er trukket relativ langt frem og båten er smal, blir innredningen liten til å være en båt på 40&nbsp;fot. Innredningen har tradisjonell planløsning med akterkøye og bad til styrbord og bysse til babord med et lite kartbord i forlengelsen av byssen. Foran dette er det salong med I- og L-sofaer og masten kommer ned i fremkant av salongbordet. Foran salongen er det forpigg med køye for to. Innredningen er i mahogni. Totalt kan seks personer overnatte i båten og ståhøyden ved nedgangen er 1,90&nbsp;m.

Motoren er noe utradisjonelt plassert akter for salongbordet og motorkassen brukes som ekstra sitteplass. Plasseringen gir enkel adkomst til motoren.

## Kilder
* Utklippan Yachts AB
Tor Hedberg

**Tor Hedberg** (1862–1931) var en svensk forfatter.

Tor Hedberg var sønn av forfatteren Frans Hedberg. Han var kunst- og litteraturkritiker i Svenska Dagbladet 1897&ndash;1907 og kunstkritiker i Dagens Nyheter 1921&ndash;1931. 1910&ndash;1922 var han sjef for Kungliga Dramatiska Teatern og fra 1924 sjef for Thielska galleriet. Fra 1922 var han medlem av Svenska Akademien på stol nummer 4. Han var gift med skuespillerinnen Stina Holm.

## Verker (utvalg)
* *Högre uppgifter* (1884)
* *Glädje* (1889)
* *Gerhard Grimm* (1897)
* *Johan Ulfstjärna* (1907)
* *Nationalmonumentet* (1923)

## Referanser
Robert Rubin

**Robert Edward Rubin** (født 29. august 1938 i New York) er en amerikansk bankmann som tidligere har tjenestegjort som USAs finansminister i perioden mellom 1995 til 1999 under president Bill Clinton.

Han studerte ved Harvard College, London School of Economics og Yale Law School. Han begynte sin jobbkarriere på advokatkontoret Cleary, Gottlieb, Steen & Hamilton i New York. Han ble så i 1966 ansatt av Goldman Sachs.

Rubin var en av presidentens rådgivere i økonomisk politikk i perioden 1993 til 1995, og ble deretter finansminister. Han gikk av i 1999 for å tiltre stillingen som administrerende direktør på finanskonsernet Citigroup, en stilling han hadde til 2007 da han ble erstattet av Win Bischoff.

Rubins økonomipolitikk under Clinton har vært ledende i Det demokratiske parti siden han var finansminister, og har laget uttrykket «Rubinomics». Man begrenset offentlige utgifter, kuttet budsjettunderskuddet og åpnet mer opp for frihandel, som i kombinasjon skulle gjøre finansmarkedet trygge på politikken, føre til kapitalflyt og oppgangskonjunktur.

## Referanser


## Eksterne lenker
* 
* 
*  Treas.gov – Robert E. Rubin (1995–1999) – Biografien til Rubin hos U.S. Department of the Treasury.
North Georgia College and State University

**North Georgia College and State University** (NGCSU), også kjent som **The Military College of Georgia**, er en delstatseid, militær høyskole i Dahlonega i delstaten Georgia i USA. Det ble opprettet i 1873. 

NGCSU er et av de seks såkalte Senior Military Colleges i USA, som gir sivil høyskoleutdanning kombinert med reserveoffisersutdanning (ROTC). Studentene går i uniform i skoletiden.

Det gis allmenne høyskoleutdanninger opp til mastergradsnivå, med kombinasjon av militære fagdisipliner og fysisk fostring. Skolen praktiserer meget streng disiplin på og utenfor campus.

Ved høyskolen var det 4&nbsp;922 studenter og 151 vitenskapelig ansatte i 2006, og samme året var skolepengene US$ 3&nbsp;452 for studenter folkeregistrert i delstaten. 

## Eksterne lenker
* North Georgia College and State University
Storhoggfossen

**Storhoggfossen** er en foss i Suldal kommune i Rogaland. Den ligger i elva Ulla ved bygda Jøsenfjorden. Den har en total fallhøyde på 8&nbsp;meter over en elvestrekning på 90 meter. Etter Ulla-Førre-utbyggingen på 1970-tallet er vannføringen i fossen sterkt redusert. 

I 1988 ble det bygget en laksetrapp i Storhoggfossen.

En del eldre lister over de høyeste fossene i Norge har med Storhoggfossen i Ulla, oppgitt med en fallhøyde på 210 meter.
Andre lister oppgir Storefoss, med samme fallhøyde.  Ifølge NVE må begge deler være feil.  Muligens skyldes feilen en forveksling mellom flere fosser: Storhoggfossen, Storefoss mellom Sandsavatnet og Ulla samt fossen i Fossajuvet i Ulladalen.   Den høye fossen i Fossajuvet eksisterer ikke lenger, etter Ulla-Førre-reguleringen.

## Se også
*Liste over fosser i Norge

## Referanser




## Eksterne lenker
* Bilde fra Storhoggfossen i 1920, Digitalt Museum
Klokke (elektronikk)

I elektronikk brukes betegnelsen **klokke** eller **klokkesignal** for å beskrive et regelmessig signal som styrer en prosess som trenger et slikt signal.

## Signalform
Klokkesignalet er omtrent alltid et firkantsignal med en uforanderlig *frekvens*, *duty cycle* og *spenning*. Det kan være et hurtig signal (kHz, MHz) med 50&nbsp;% duty cycle (arbeidssyklus, 50&nbsp;% har lik tid for logiske "1"-ere og "0"-ere). For langsommere signaler har klokka ofte bare en kortvarig puls (kalt en klokkepuls), slik at signalet har en lav (for positiv puls) eller høy (for negativ puls) duty cycle.

## Flanker
Oftest reagerer prosessen som bruker klokka på flankene dens (skifte fra "0" til "1" eller fra "1" til "0").

## Prosesser som trenger klokke
*En klokke kan styre tellere som for eksempel elektroniske ur
*Mikroprosessorer i computere og andre steder styres av en eller flere klokker
*Et RAM-minne holder på informasjonen sin gjennom et klokkesignal som regelmessig frisker opp interne ladninger slik at informasjonen beholdes
*Analog- til digitalomformere (ADC-er) trenger en klokke
*Chopper-forsterkere trenger en klokke for chopperen (opphakkeren)
*Offentlige, synkroniserte ur. Slike får ofte en puls per sekund eller per minutt fra en sentralenhet.

## Klokkefeil
Klokkesignaler kan være beheftet med forskjellige feil:

*Absolutt feil: Klokkesignalet går for fort eller for langsomt
*Jitter (skjelving): Pulsenes flanker kommer ikke helt regelmessig, men slingrer litt. Jitter måles i prosent og beskriver avviket i tid relativt til tiden for en hel periode
*Jitterstøy: Når jitteret er tilfeldig og ikke regelmessig

Noen prosesser, som AD-omforming, kan være ganske ømfintlige for jitter. Jitter fører da til reduksjon av prosessens kvalitet
FreeCode

**FreeCode AS** var et norsk IT-selskap som ble etablert av Geir Isene og Katrine Isene den 1. juli 2004, og videresolgt januar 2012. Selskapet ble erklært konkurs 7. november 2012. 

Selskapet baserte seg utelukkende på fri programvare og åpne standarder. FreeCode hadde lokaler i Jeppebygget i Slemdalsveien 70 på Vinderen frem til bygget ble totalskadd i en brann som varte fra 13. til 14. august 2008, og holder i dag til i Nydalen. I februar 2012 overtok ny gruppering kontroll i FreeCode. Ny ledelse kom på plass med Pål Berg som daglig leder, Thor Henning «Totto» Hetland som CTO, Tom Ødegården som ansvarlig for forretningsutvikling og Jan William Haagensen som ny salgs- og markedsjef.

FreeCode var et eksempel på hvordan «man kan tjene penger på noe som er gratis». Ved å benytte frie lisenser på all programvare og kursmatriell som produseres, genererte de trafikk til sine øvrige tjenester, som omfattet:

*Rådgivning
*Produkt
*Utvikling
*Implementering
*Drift
*Kursvirksomhet
*Support

## Utmerkelser
I 2008 vant FreeCode Oslo kommunes Etablererpris, for å ha «lyktes godt i sin etablering, at de fremmer åpen innovasjon og verdideling, samt at firmaet tar et 'samfunnsmessig ansvar med sitt sosiale engasjement'.»

## Konkurs
Freecode begjærte oppbud i selskapet i november 2012.
Bostyrer er Adv. Jacob S. Bjønness-Jacobsen ved Advokatfirmaet Grette. Konkursboet ble kjøpt opp av Bodøselskapet Seria AS.

## Referanser


## Eksterne lenker
* Hjemmesidene til FreeCode AS 
* IT frameworks
* FreeTIL community side
Liste over medlemmer av Académie française

*'Liste over medlemmer av [[Académie française]].



__NOTOC__



== Litteratur==
* *Recueil des harangues prononcées par Messieurs de l'Académie françoise, dans leurs receptions, & en d'autres occasions différentes, depuis l'establissement de l'Académie jusqu'à présent''.
** Tome 1, [3 sept. 1640-24 janv. 1684] ; texte sur Gallica
** Tome 2, [2 mai 1684- mars 1708] ; texte sur Gallica

## Se også
* Académie française
George Gerbner

**George Gerbner** (født 8. august 1919, død 24. desember 2005) var professor i kommunikasjon og en av grunnleggerne av kultivasjonsteorien. 

## Liv og virke
Gerbner var født i Budapest i Ungarn, og emigrerte som poet til USA i slutten av 1939. Han tok bachelorgrad i journalistikk ved University of California, Berkeley i 1942. Han jobbet i en kort periode som journalist, kommentator og redaktør i avisen *[[San Francisco Chronicle]]* før han vervet seg til tjeneste hos US Army i 1943.

Etter krigen arbeidet han som freelancer og underviste i journalistikk ved  El Camino College samtidig som han tok mastergrad (1951). Under arbeidet med sin doktorgradsavhandling i kommunikasjon ved University of Southern California publiserte han artikkel «Toward a General Theory of Communication», som senere dannet grunnlaget for kultivasjonsteorien. Hans avhandling (1955) vant USC's award for «best dissertation». 

Gerbner arbeidet som dekan ved Annenberg School for Communication at the University of Pennsylvania (1964–1989), og var sterkt delaktig i skolens studier i kommunikasjonsteori. I 1968 grunnla han Cultural Indicators Research Project som katalogiserte innhold i amerikansk fjernsynsprogrammer (3000 programmer) og overvåket seeres reaksjoner på disse programmene.

Gerbners hovedinteresse var hvordan mediene former vår oppfatning av og holdning til vold. Hans begrep «mean world syndrome» peker på at seere som ser store mengder fjernsynsvold har en tilbøyelighet til å tro at verden er mer grusom og voldelig enn hva den faktisk er.

Fra 1997 arbeidet han som professor i telekommunikasjon ved Temple University. I slutten av november 2005 ble Gerbner rammet av kreft og han døde julaften samme år hjemme i Philadelphia.

## Referanser


## Kilder
* artikkel i The New York Times
* Annenberg School for Communications
Svartholshøe

**Svartholshøe** er et fjell nord i Jotunheimen nasjonalpark, Lom kommune i Innlandet. Det ligger drøyt tre kilometer nord for Glittertinden og har en høyde på  meter over havet.

## Se også
* Liste over Norges høyeste fjell

## Fotnoter



## Referanser